Helsekrav for operativt personell - prosedyre

1. Mål og hensikt

Helsekrav for operativt personell- prosedyre er forankret i konsernprosedyre for styring av sikkerhet og tilgjengelighet på jernbane STY-605019.

Målet med prosedyren er å sikre at operativt personell er skikket til å ivareta sikkerheten på jernbanen.

Hensikten med prosedyren er å sikre at personer med bestemte funksjoner med betydning for sikkerheten har helsegodkjenning i henhold til lovkrav og interne krav. Helseundersøkelsene skal håndteres slik at Bane NOR til enhver tid har kontroll med at personer som utfører funksjonene har godkjent helse i henhold til fastsatte krav.

1. Omfang

Denne prosedyren gjelder for gjelder for operativt personell som skal utføre funksjoner og oppgaver av betydning for trafikksikkerheten (sikkerhetstjeneste).

For Bane NOR gjelder dette følgende funksjoner (Agressokode i parentes):

Driftsoperatør (FO1019)

Hovedsikkerhetsvakt (FO1028)

Kontrollør signal (FO1036)

Operatør skinne-/veimaskin (FO1024)

Signalgiver (FO1093)

Sikkerhetskontrollør signal (FO1011)

Skifter (FO1051)

Sluttkontrollør F (FO1003)

Sluttkontrollør S (FO1010)

Sporvekselkontrollør signal (FO1006)

Togekspeditør (FO1076)

Togleder (FO1022)

1. Utførelse
	1. Allmenne krav til skikkethet

Medarbeider skal være fysisk og psykisk skikket til å utføre funksjoner og oppgaver uten fare for trafikksikkerheten.

Skikkethet skal vurderes med hensyn til sykdom, helse og andre forhold som kan føre til:

nedsatt oppmerksomhet eller konsentrasjon

plutselig arbeidsudyktighet og/eller bevisstløshet

nedsatt balanse- eller koordineringsevne

betydelig begrenset bevegelsesevne.

* 1. Krav ved bruk av leverandører/underleverandører

Der det benyttes leverandører/underleverandører i en funksjon av betydning for sikkerheten med tilhørende helsekrav, skal det i utlysning og kontrakt stilles krav om at leverandør og underleverandører skal vurdere og dokumentere nødvendig helsegodkjenning, i henhold til kravene i kap. 4.1 og 4.3.

Det skal videre stilles krav om at leverandør og underleverandører til enhver tid vurdere skikkethet i som beskrevet i Kap. 4.1 og 4.3.4, herunder vurdere total arbeidsbelastning. Bane NOR, ved godkjennende seksjon/enhet, skal informeres ved endinger som kan ha betydning for om man oppfyller kravene til fysisk og psykisk helse.

* 1. Krav til helseundersøkelser
		1. Krav for Bane NOR -ansatte

Helseundersøkelsen skal gjennomføres av lege hos bedriftshelsetjenesten (BHT) til Bane NOR.

Lege som skal gjennomføre helseundersøkelse av hoved- og lokalsikkerhetsvakt skal være godkjent av Statens jernbanetilsyn etter krav gitt av Førerforskriften. Krav til helse for hoved- og lokalsikkerhetsvakt er gitt av forskrift om helsekrav for operativt personell på jernbane og signaler på tog.

Helseundersøkelse skal bestilles på bedriftshelsetjenestens bestillingsskjema. Dersom det gjelder førstegangs helseundersøkelse eller undersøkelse ved nyansettelse skal dette oppgis ved bestilling.

Dersom legen konkluderer med at helsekrav ikke er oppfylt, har medarbeideren rett til en ny vurdering.

* + 1. Krav for leverandører/underleverandører

Leverandør og underleverandør kan benytte egen bedriftshelsetjeneste.

Lege som skal gjennomføre helseundersøkelse av hoved- og lokalsikkerhetsvakt skal være godkjent av Statens jernbanetilsyn etter krav gitt av Førerforskriften. Krav til helse for hoved- og lokalsikkerhetsvakt er gitt av forskrift om helsekrav for operativt personell på jernbane og signaler på tog.

* + 1. Krav til selve helseundersøkelsen

Førstegangs helseundersøkelse skal gjennomføres før en medarbeider kan ha funksjon eller utføre oppgaver av betydning for sikkerheten med tilhørende helsekrav. Den består av en allmennundersøkelse, samt urin- og blodprøve. Krav til yrkespsykologisk test skal være bestått ved inntak til flere av funksjonene, kravet kommer frem i aktuell læreplan.

Periodisk helseundersøkelse skal som et minimum bestå av en allmennundersøkelse, sanseundersøkelse og urin- og blodprøve. Det tas alltid prøver for å avdekke eventuelt misbruk av legemidler og rusmidler. For hovedsikkerhetsvakter er yrkespsykologisk helsegodkjenning et krav dersom dette tidligere ikke er gjennomført.

* + 1. Krav til frekvensen av helseundersøkelser

Helseundersøkelser skal gjennomføres i forhold til gyldighetstidsrommet bestemt av Bedriftshelsetjenesten (BHT) og/eller lege, men:

minimum hvert femte år frem til fylte 40 år

minimum hvert tredje år for hovedsikkerhetsvakter

minimum hvert tredje år mellom 41 og 62 år

minimum årlig fra fylte 62 år

De forskriftsregulerte helsekravene gjelder fra og med neste periodiske helseundersøkelse, men senest fra 1. januar 2022. Unntak fra helsekrav gitt av Statens Jernbanetilsyn i.h.t. tidligere forskrifter gjelder til de utløper, men ikke utover 1. januar 2022.

* + 1. Supplerende helseundersøkelser ved tvil om skikkethet

Ved tvil om skikkethet som angitt i Kap. 4.1 skal det gjennomføres supplerende helseundersøkelser, herunder yrkespsykologiske vurderinger/funksjonssamtaler. For en medarbeider med tapt helsegodkjennelse, der helsetilstanden er vesentlig endret, kan supplerende helseundersøkelser gjennomføres for å revurdere skikkethet.

Når sykefraværet er på mer enn 30 dager skal det vurderes om fraværet påvirker utøvelse av sikkerhetstjeneste. Godkjent lege eller psykolog kan bestemme at det skal gjennomføres en egnet legeundersøkelse dersom det er tvil.

Leder melder fra til godkjennende seksjon/enhet om at vurdering er gjort og konklusjonen er fattet. Tilsvarende krav må kontraktsfestes for leverandører og underleverandører.

1. Ansvar og myndighet
	1. Divisjonenes ansvar

Divisjonen skal sørge for rutiner for anskaffelser og leverandøroppfølgning som beskrevet i Kap. 4.2.

* 1. Leders ansvar
1. Leder har ansvar for at ansatte har nødvendig helsegodkjenning innen det utføres funksjoner og oppgaver som har helsekrav. Leder skal til enhver tid vurdere skikkethet i forhold til faktorer gitt i Kap. 4.1.

Leder skal sørge for bestilling av helseundersøkelse, herunder en ny vurdering hos annen lege hvis medarbeideren ber om dette.

Leder skal initiere supplerende helseundersøkelser ved forhold som beskrevet i Kap. 4.3.5.

Leder skal umiddelbart frita medarbeideren fra funksjoner og oppgaver med tilhørende helsekrav der BHT konkluderer med manglende skikkethet.

* 1. Medarbeiders ansvar

Ansatte har ansvar for å informere leder hvis det oppstår forhold som fører til endring i skikkethet, som angitt i Kap. 4.1.

1. Rapportering

Bane NOR ansattes (inkludert ansatte aspiranter og ansatte lærlinger) helseattest og eventuelt andre dokumenter som er relevante for helsegodkjenning oppbevares av den enkelte ansatte og arkiveres i journal hos BHT. Nye helsegodkjenninger for Bane NOR ansatte registreres automatisk i Bane NOR sitt system.

Dersom det er spesielle merknader som skal følges opp, f.eks. bruk av briller, høreapparat e.l., skal den enkelte ta med seg dokumentasjon på dette og ha dialog med sin leder.

Leverandører og underleverandørers godkjenning skal arkiveres under relevant sak i Saksrom og skjermes for innsyn på dokumentnivå.

1. Fravik fra prosedyre

Begrunnet behov for fravik fra krav i denne prosedyre skal behandles av dokumenteier.

Den som søker om fravik, skal innhente en skriftlig godkjenning fra dokumenteier før endringen/aktiviteten gjennomføres.

1. Referanser

|  |  |
| --- | --- |
| Dokument-tittel | Dato |
| Forskrift om helsekrav for operativt personell på jernbane og signaler på tog,  | FOR-2019-06-12-721 |
| Førerforskriften | FOR-2009-11-27-1414 |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 005 | 15.05.2024 | Ny dokumentansvarlig. Ingen andre endringer. |